Η παγκοσμίως παλαιότερη και πλέον καταξιωμένη έκθεση Αεροπλοΐας, Αεροναυπηγικής, Αεράμυνας και Διαστήματος, η **ILA Berlin 2018**, πρόκειται να ανοίξει τις πύλες της από τις **25 έως 29 Απριλίου 2018** στο χώρο εκδηλώσεων Berlin Expo Center Airport. Η έκταση αυτή των περίπου 250.000τ.μ. βρίσκεται δίπλα στο διεθνές αεροδρόμιο BERLIN BRANDENBURG AIRPORT της πρωτεύουσας. Σημειώνεται ότι, στις 25. - 27.4.2018 η ILA Berlin θα είναι προσβάσιμη μόνο από εμπορικούς επισκέπτες, ενώ το Σαββατοκύριακο 28. - 29.4.2018 θα είναι ανοικτή και στο κοινό.

Η **ILA Berlin** **2018** θα παρουσιάσει το πιο σύγχρονο και ολοκληρωμένο φάσμα προϊόντων και υπηρεσιών όλων των τομέων αεροναυπηγικής και διαστήματος και δεν απευθύνεται αποκλειστικά στους εκπροσώπους του βιομηχανικού κλάδου, αλλά δίνεται σε όλους η ευκαιρία να απολαύσουν τα εκθέματα και ένα πλούσιο πρόγραμμα πτήσεων και παρουσιάσεων. Στο επίκεντρο της έκθεσης θα βρίσκονται επαγγελματικές συζητήσεις και επαφές, σεμινάρια και συνέδρια, συνεντεύξεις τύπου και παρουσιάσεις.

Τον επαγγελματικό χαρακτήρα της **ILA Berlin 2018** τονίζουν πολυάριθμες προσφορές πληροφόρησης και μια έκθεση των πλέον σύγχρονων αεροσκαφών κάθε μεγέθους και είδους, στο έδαφος και στον αέρα, που όχι μόνο δείχνουν την εξέλιξη της αεροπορίας, αλλά δίνουν και μια εικόνα των επιδόσεων και πρακτικών εφαρμογών. Οι πολλές ελκυστικές θεματικές ενότητες στις αίθουσες της έκθεσης, όπως το Διεθνές Κέντρο Προμηθευτών (International SuppliersCenter, ISC), αλλά και ο ειδικά διαμορφωμένος εξωτερικός χώρος της έκθεσης, θα συναρπάσουν το κοινό.

Ρεκόρ συμμετοχής σε εκθέτες παρουσίασε η **ILA Berlin 2016.**1.017 εκθέτες από 37 χώρες και 150.000 επισκέπτες, από τους οποίους οι 120.000 ήταν εμπορικοί επισκέπτες. Επίσης 3.800 εκπρόσωποι των Μ.Μ.Ε από 55 χώρες βρέθηκαν εκεί και κάλυψαν αυτό το παγκόσμιο γεγονός. Στην **ILA Berlin 2016** η Ελλάδα εκπροσωπήθηκε από τις επιχειρήσεις Alexopoulos S.Α. και ELFON Ltd.

Ιδιαίτερο χαρακτηριστικό της **ΙLA** **2016**, ήταν το Space Pavilion, στα πλαίσια του οποίου παρουσιάστηκαν στο ευρύ κοινό, αλλά και σε επαγγελματίες του κλάδου, τα οφέλη του διαστήματος  για την ανθρωπότητα. Σε περισσότερα από 60 συνέδρια, χιλιάδες εμπειρογνώμονες αντάλλαξαν απόψεις για τις τελευταίες εξελίξεις στην αεροδιαστημική βιομηχανία.

Η **ILA Berlin 2018**περιμένει κι εσάς να ζήσετε από κοντάτη νέα τεχνολογία και τις πτήσεις του μέλλοντος.

Για περισσότερες πληροφορίες και κάρτες εισόδου -**με μειωμένη τιμή και επιπλέον 10% έκπτωση για τα** **μέλη μας**- μπορείτε να απευθυνθείτε στο Ελληνογερμανικό Εμπορικό και Βιομηχανικό Επιμελητήριο, επίσημο αντιπρόσωπο της Έκθεσης ILA στην Ελλάδα, Αθήνα, τηλ.: 210 64 19 037, στη Θεσ/νίκη, τηλ.: 2310 32 77 33 και στην ιστοσελίδα: [www.german-fairs.gr](http://www.german-fairs.gr/)

Ιστοσελίδα της έκθεσης: [www.ila-berlin.com](http://www.ila-berlin.com/).

Με φιλικούς χαιρετισμούς

Αθηνά Θεοφανίδου

Εκπρόσωπος

του Εκθεσιακού Οργανισμού του Βερολίνου

στην Ελλάδα